आईपीएल-4 : मलिंगा पर लगा जुर्माना  
डेयर डेविल्स के खिलाफ शनिवार को खेले गए लीग मुकाबले में मलिंगा ने दो बार हाई फुल पिच गेंद फेंकी थी जो मैच खेलने की धारा 42.4.2 का उल्लंघन है।
मुम्बई इंडियंस के सबसे सफल तेज गेंदबाज लसिथ मलिंगा पर इंडियन प्रीमियर लीग (आईपीएल) के चौथे संस्करण के अंतर्गत दिल्ली डेयर डेविल्स के साथ खेले गए मुकाबले के दौरान आचार संहिता के उल्लंघन का दोषी पाए जाने पर जुर्माना लगाया गया है। डेयर डेविल्स के खिलाफ शनिवार को वानखेड़े स्टेडियम में खेले गए लीग मुकाबले में मलिंगा ने दो बार हाई फुल पिच गेंद फेंकी थी जो मैच खेलने की धारा 42.4.2 का उल्लंघन है।   इस उल्लंघन के कारण मलिंगा को लेवल एक (अनुच्छेद 2.1.8) का दोषी पाया गया। मैच रेफरी रोशन महानामा ने मलिंगा की मैच फीस से पांच प्रतिशत फीस काटने की सजा सुनाई।